Zgrada opere i baleta u Skoplju

**Zgrada opere i baleta u Skoplju** je smješten na lijevoj obali obali rijeke Vardara, Skoplje, Sjeverna Makedonija. U njoj se nalazi Nacionalna opera i balet (NOB), državna kulturna institucija Sjeverne Makedonije u kojoj su i muzičko-baletska škola i  filharmonija. Nacionalna opera i balet su središte kulturnog života Skoplja više od 40 godina. 

## Ustanova
Ansambl opere osnovan je 1947. godine, a baletski ansambl 1949. god. Obje grupe su bile dio Makedonskog narodnog teatra (MNT). Ovaj stil pozorišne organizacije (drama-opera-balet, poznat i kao austrougarski model) je izmijenjen 2004. godine, kada je MNT zadržao dramski ansambl, a opera i balet formirali posebnu ustanovu poznatu kao Makedonska opera i balet. Godine 2018. ime je promijenjeno u „Nacionalna opera i balet“ (NOB). 

## Izgradnja
Poslije zemljotresa 1963. god Skoplje je bilo žarište urbanog i arhitektonskog pozitivnog eksperimentiranja u kojem je učestvovao niz arhitekata iz Evrope i bivše Jugoslavije, okupljenih oko inovativne vizije novog gradskog jezgra koje je projektirao japanski arhitekt Kenzo Tange. Obnova grada dala je mogućnost mnogim mladim domaćim i inostranim arhitektama koji su stvorili autentična arhitektonska rešenja objekata i spomenika. Najveći broj novih objekata izveden ju u stilu brutalizma putem masivnih građevina sa izraženo potenciranom konstrukcijom i vidljivim sirovim materijalima, natur betonom i u određenim slučajevima kombinacijom cigle i natur betona. 
   
Godine 1967. raspisan je konkurs za arhitektonsko-urbanističko rješenje Kulturnog centra na keju rijeke Vardar. Na konkurs je pristiglo više od 40 radova, a prva nagrada je dodeljena „Birou 77“ iz Ljubljane, autoraima Stefanu Kacinu, Juriju Princesu, Bogdanu Splinderu i Marijanu Uršiću. Spoljna obrada fasadnih zidova imala je bijelu završnicu. Smatra se da je inspiracija za spoljni izgled objekta slika Kaspera Dejvida Fridriha „More leda“. 

Objekat je kaskadno oblikovan čime unosi dinamičnost prostora. Njegova spoljašnost sa fasadnim zidovima bijele boje dopunjava ortogonalno postavljene nove objekte koji se nalaze u neposrednoj blizini. Ispred zgrade je trg koji ujedinjuje okolne objekte i formira vezu sa rijekom, drugom stranom grada i sa svojim posjetiocima. Izgradnja objekta je završena 1979. godine.

Zgrada je izvedena u masivnom konstruktivnom sistemu (noseći betonski zidovi), a sadrži Veliku dvoranu kapaciteta preko 700 sedišta, foaje, kao i sobe za posjetioce i prostorije za pripremu i izvođenje umjetničkih djela, prostor muzičko-baletske školu, prostor filharmonije i pomoćne prostore. Nacionalna opera i balet su središte kulturnog života Skoplja više od 40 godina.

## Početkom 21. vijeka
Značajan broj objekata izgrađenih tokom obnove poslije zemljotresa, obnovljeni su kroz projekat „Skoplje 2014“. Vidljiva promjena je zamjena fasade objekata sa novim neoklasičnim i baroknim stilom, čime su izgubili svoj autentični izgled. Jedna od posljedica obnove zgrade makedonske opere i baleta jest i to da su oštri bijeli uglovi zgrade sada zaklonjeni i nevidljivi čime je izbrisana i reprezentativnost arhitekture jugoslavenskog modernizma. 

## Vanjske veze
* 
* 

## Izvori